之官廬州初至儀真寄原甫
作者：劉攽
朝代：宋

paragraphs: 家居非不歡，祿仕亦豈急。
愧身無所勞，而茲養生給。
方剛幸未艾，黽勉冀有立。
譾智無遠圖，挈瓶庶云及。
聖教非一方，吾愚寧妄執。
所慚鷦蝘微，不過枝與粒。
悠悠我之思，去去異鄉邑。
大江浩東流，客悲莽交集。
登船眺洲渚，暝色際日入。
鬒變誰昔然，悵焉寄茲什。